**Vreau şi eu să fiu**

*Wanna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vreau iar toamna

vântul piept sărac să-mi taie pe din două

şi să mă lase fără piele – vreau,

fără oase să rămân

şi întuneric tot din coaste

aer să atingă,

cer să se facă,

gol să fie tot

şi eu să mă preling

pe cărare, ca nişte frunze amărâte,

disecate, rupte de întreg,

murdare şi anoste,

şifonate toate, toate

toate să-mi acopere

rămăşiţe de întreg

aer de-ntuneric

şi vocea mea cea răguşită

în galben s-o îmbrace

călcată de paşi grei

în covor de frunze

să se-ntipărească

al creierului galben

galben peisaj,

să rămân doar eu

şi toamna mea